Document ID: /roh_data/filtered/fineweb-2-filterrobots_roh.jsonl.gz/17766

In di suenter ils discurs tranter ils ministers da l'exteriur da plirs pajais europeics ha il minister da l'Italia, Paolo Gentiloni, ditg ch'i na dettia naginas massas da fugitivs vers il Brenner. El na vesia betg in cas d'urgenza.
Annular Schengen en ina direcziun na va betg
L'Italia pretenda dapi dis da l'Austria da betg annullar la cunvegna da Schengen. Quai na possian ins betg far mo dad ina vart, surtut betg en in lieu uschè simbolic sco il Brenner. Sulettamain sch'i fiss ina situaziun d'urgenza pudess'ins far quai, ma il mument na saja quai betg il cas.
RR novitads 14:00